
**SLOVENSKÝ ZVÄZ CHOVATEĽOV**

**Základná organizácia Gelnica Králičí hop**

**v spolupráci s CVČ Gelnica**

**pod záštitou primátora mesta**



**Vás srdečne pozýva na preteky v králičom hope v Gelnici**

**4. Hnilecký pohár**

**Dátum konania:** 10.8.2023

**Miesto podujatia:** Priestory CVČ Gelnica

**Zodpovedný usporiadateľ:** Emil Pieger 0904 170 261.

**Rozhodcovia:** Erika Melušová, Jozef Komora, Tomáš Miženko

**Registrácia a veterinárna príjemka zvierat:** od 7:30-8:00 hod.

Králiky, ktoré v stanovenom čase neprejdú veterinárnou príjemkou, nebudú pripustené na štart. **Súťažné disciplíny: Rovinná dráha** ( ľahká, stredná, ťažká, elitná trieda)

**Parkúr** (ľahká, stredná, ťažká, elitná trieda)

**Skok vysoký**

**Skok ďaleký**

Akákoľvek trieda bude vyhlásená iba v prípade prihlásenia minimálne 3 súťažných dvojíc.

V rovinnej dráhe a parkúre sa budú bežať dva behy, pričom sa do výsledku započíta **lepší beh.**

**Harmonogram pretekov:**

7.30 - 8.00 – veterinárna príjemka, registrácia pretekárov

8:00 - 8:30 – predstavenie pretekárov

8.30 – 12:30 – rovinná dráha

12:30 – 13:30 – skok vysoký

13:30 – 14:00 – obedná prestávka

14:00 – 16:30 –parkúr

16:30 – 17:30 – skok ďaleký

18:00 – 19:00 – vyhodnotenie, vyhlásenie výsledkov

Uvedené časy sú orientačné a môžu sa meniť v závislosti od počtu štartujúcich pretekárov a typu pretekov.

**Podmienky:** Časový limit a maximálny čas behov rovinnej dráhy a parkúru stanoví rozhodca pred pretekom.

Počiatočná výška pri skoku vysokom je **50cm**, pri skoku ďalekom je **60 cm**.

**Povrch dráhy:** tráva

**Ceny:** Ocenení budú pretekári, ktorí sa umiestnia na prvých troch miestach v jednotlivých disciplínach a v každej triede.

**Štartovné: Prvý štart: 3 €** (platí pre každého králika)

**Každý ďalší štart**: **2 €**

Štartovné sa platí pri registrácii.

**Veterinárne podmienky**

Na preteky môžu nastúpiť len králiky s platným očkovacím preukazom, alebo veterinárnym osvedčením. Z dokladov musí byť zrejmé a potvrdené, že králik je zdravý a bol očkovaný proti králičiemu moru a myxomatóze (obvykle preočkovanie býva každých 6 mesiacov). Králikom, pri ktorých vznikne podozrenie na chorobu, alebo iné nedostatky súvisiace s nesprávnou starostlivosťou o králika, nebude umožnené štartovať na pretekoch. Štartovať nesmú ani gravidné a dojčiace samice.

**Ustajnenie králikov:**

Bude vo vlastných prepravkách/ klietkach s nepriepustným dnom, s čistou podstielkou, senom a vodou pre králika.

**Uzávierka prihlášok:** do 16.7.2023, alebo do naplnenia maximálneho počtu štartov v danej disciplíne, o čom bude pretekár upovedomený (max. 150 štartov). Vyplnené prihlášky zasielajte elektronicky na adresu: kralicihopprakovce@gmail.com.Všetci súťažiaci sú povinní riadiť sa na pretekoch platným Súťažným poriadkom SZCH, ktorý je k dispozícii na: [Sutazny poriadok - KH Slovensko (weebly.com)](https://kralicihopdatabaza.weebly.com/sutazny-poriadok.html)

Súhlas s jeho dodržiavaním súťažiaci potvrdzuje svojím podpisom v Prihláške na preteky!

**Stravovanie:**

Možnosť objednať si samostatne stravu z okolitých reštaurácií.